CELEX: 62020TN0525
Language: mt
Date: 2020-08-14 00:00:00
Title: Kawża T-525/20: Rikors ippreżentat fl-14 ta’ Awwissu 2020 – ITD u Danske Fragtmænd vs Il-Kummissjoni

16.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 390/38
            
         
      Rikors ippreżentat fl-14 ta’ Awwissu 2020 – ITD u Danske Fragtmænd vs Il-Kummissjoni
      (Kawża T-525/20)
      (2020/C 390/55)
      Lingwa tal-kawża: l-Ingliż
      
         Partijiet
      
      
         Rikorrenti: ITD, Brancheorganisation for den danske vejgodstransport A/S (Padborg, id-Danimarka) u Danske Fragtmænd A/S (Åbyhøj, id-Danimarka) (rappreżentant: L. Sandberg-Mørch, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea C(2020) 3006 final tat-12 ta’ Mejju 2020 fil-Każ dwar għajnuna mill-Istat SA. 52489 (2018/FC) – Id-Danimarka, u fil-Każ dwar għajnuna mill-Istat SA. 52658 (2018/FC) – L-Isvezja (Allegata għajnuna mill-Istat lil PostNord Logistics);
               
            
                  —
               
               
                  tikkundanna lill-Kummissjoni tħallas l-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw motiv uniku, fejn jallegaw li l-Kummissjoni kisret l-obbligu tagħha li tiftaħ il-proċedura ta’ investigazzjoni formali.
      
                  —
               
               
                  Ir-rikorrenti jirreferu għal evidenza ta’ diffikultajiet serji marbuta mat-tul u maċ-ċirkustanzi tal-proċedura ta’ eżami preliminari;
               
            
                  —
               
               
                  Ir-rikorrenti jirreferu wkoll għal analiżi insuffiċjenti u inkompleta min-naħa tal-konvenuta fir-rigward tal-imputabbiltà tal-injezzjoni tal-kapital u b’mod partikolari għal:
                  
                              —
                           
                           
                              analiżi insuffiċjenti u inkompleta sa fejn il-Kummissjoni ma bbażatx ruħha fuq data preċiża, affidabbli u konsistenti;
                           
                        
                              —
                           
                           
                              diffikultajiet serji li huwa xhieda tagħhom il-fatt li l-Kummissjoni żbaljat meta ddeterminat li d-deċiżjoni li tingħata l-injezzjoni tal-kapital kienet adottata minn PostNord Group AB u mhux minn PostNord AB;
                           
                        
                              —
                           
                           
                              diffikultajiet serji li huwa xhieda tagħhom il-fatt li l-Kummissjoni żbaljat meta ddeterminat li d-deċiżjoni tal-Bord tad-Diretturi ta’ PostNord AB li tingħata l-injezzjoni tal-kapital ma hijiex imputabbli lill-Istat Daniż u lill-Istat Svediż.
                           
                        
            
                  —
               
               
                  Fl-aħħar nett, ir-rikorrenti jirreferu għal analiżi insuffiċjenti u inkompleta fir-rigward tas-sussidju transversali tal-ispejjeż ta’ PostNord Logistics minn Post Danmark A/S.